**জানোয়ার** ২০২১ সালে মুক্তিপ্রাপ্ত রায়হান রাফি পরিচালিত একটি অপরাধ কাহিনিভিত্তিক রোমাঞ্চকর বাংলাদেশি চলচ্চিত্র। চলচ্চিত্রটি টার্ন কমিউনিকেশনের ব্যানারে তামজিদ অতুল কর্তৃক প্রযোজিত।। খুন ও ধর্ষণ সংক্রান্ত সত্য ঘটনা অবলম্বনে চলচ্চিত্রটির চিত্রনাট্য তৈরী করা হয়েছে। তাসকিন রহমান, রাশেদ মামুন অপু, এলিনা শাম্মী, জামশেদ শামীম, ফারহাদ লিমন, মুনমুন আহমেদ প্রমুখ, *জানোয়ারের* নাম ভূমিকায় অভিনয় করেছেন।

২০২০ সালের আগস্টে টানা ১০ দিন ঢাকার উত্তরায় চলচ্চিত্রটির মূখ্য চিত্র ধারণ চলে। সীমিত প্রচারণার পর ২০২১ সালের ১৪ জানুয়ারি, চলচ্চিত্রটি কোন প্রেক্ষাগৃহে মুক্তি না দিয়ে 'সিনেম্যাটিক' নামক স্ট্রিমিং সেবায় মুক্তি দেয়া হয়। মুক্তির পর সামাজিক যোগাযোগ মাধ্যমে দর্শক ও সমালোচকদের ইতিবাচক সাড়া অর্জন করে।

সংক্ষিপ্তসার
------------

জানোয়ারের গল্প একটি সত্য কাহিনি অবলম্বনে রচিত। ডাকাতি করার একদল ডাকাত রাতের বেলা একটি বাড়িতে ঢুকে। বাড়ির কর্তা একজন প্রবাসী, তার কিশোর ও শিশু কন্যা, একটি প্রতিবন্ধী ছেলে এবং স্ত্রী বাস করত। কাঙ্ক্ষিত অর্থ না পেয়ে ডাকাতরা তাদের নির্যাতন শুরু করে। পরিবারের একজন সদস্য ডাকাতদের চিনে ফেলে। ক্ষুব্ধ ডাকাতরা নিজেদের অপরাধের সাক্ষ্য-প্রমাণ নিশ্চিহ্ন করতে পরিবারের নারী সদস্যদের একাধিকবার ধর্ষণ অতঃপর প্রতিবন্ধী ছেলেসহ সবাইকে গলা কেটে হত্যা করে। পরদিন একজন পুলিশ অফিসার বিষয়টি তদন্ত করতে আসে।

কুশীলব
------

* তাসকিন রহমান
* রাশেদ মামুন অপু
* এলিনা শাম্মী
* জামশেদ শামীম
* ফারহাদ লিমন
* আরিয়া আরিত্রা
* জাহাঙ্গীর আলম
* মাহফুজুর রহমান
* মুনমুন আহমেদ
* এ আর রাহুল

প্রযোজনা
--------

### প্রাক-নির্মাণ

*জানোয়ার* চলচ্চিত্রটির চিত্রনাট্য করোনা ভাইরাসের মহামারী রোধে সংগ নিরোধকালীন সময়ে বাংলাদেশের গাজীপুরে ঘটা একটি পরিবারের চার সদস্যের খুন ও ধর্ষণের একটি মর্মান্তিক ঘটনাকে ভিত্তি করে রচিত হয়েছে। রায়হান রাফি, প্রকৃত অপরাধের ঘটনাস্থল পরিদর্শন, স্থানীয় লোকজনের বর্ণনা এবং কাশিমপুর কারাগারে বন্দি থাকা অপরাধীদের সাক্ষাৎকারের ভিত্তিতে চিত্রনাট্য লিখেছিলেন। চিত্রনাট্য সম্পর্কে রাফি, "কোন ভালো লাগার মত ছবি না। এটা হলো (ধর্ষকদের) ঘৃণা করার ছবি!" মন্তব্য করেছিলেন। রাফি,*অক্সিজেন* নির্মাণের আগে *জানোয়ার* নির্মাণের পরিকল্পনা করেছিলেন। অভিনয়শিল্পী নির্বাচনের ক্ষেত্রে মঞ্চ অভিনেতাদের প্রাধান্য দেয়া হয়েছিল। মূখ্য চিত্রগ্রহণ শুরুর আগে অভিনয়শিল্পীরা তিন সপ্তাহ অনুশীলন করেন।

### চিত্রগ্রহণ

২০২০-এর আগস্টে ২ সপ্তাহ সময়ের মধ্যে এটির মুখ্য চিত্রগ্রহণ করা হয়। বেশীরভাগ চিত্র ঢাকার উত্তরায় একটি বাড়ির অভ্যন্তরে ধারণকৃত। প্রকৃত অপরাধের স্থান অনুযায়ী, সে বাড়ির আসবাবপত্র সাজানো হয়েছিল। মূল চিত্রায়নের পূর্বে ভুল ত্রুটি নির্নয়ের জন্য খসড়া চিত্রগ্রহণ করা হয়েছিল। চিত্রগ্রহণ শেষ না হয়া পর্যন্ত অভিনয়শিল্পী ও কলাকুশলীরা টানা ১০ দিন সে বাড়ির বাইরে যাননি। রায়হান রাফি *জানোয়ারের* বেশীরভাগ দৃশ্য এক টেকে ধারণ করেছিলেন।

প্রচারণা ও মুক্তি
-----------------

জানোয়ারের প্রচারণা মূলত স্বল্প পরিসরে হাতে আঁকা পোস্টার ও ট্রেইলার প্রকাশের মধ্যে সীমাবদ্ধ ছিল। চলচ্চিত্রটি প্রযোজনা প্রতিষ্ঠানের 'সিনেম্যাটিক' নামক 'অভার দ্য টপ' স্ট্রিমিং সেবায় ২০২১ সালের ১৪ জানুয়ারি মুক্তির দেয়া হয়। মুক্তির পর প্রথম চারদিনের মধ্যে ৪ লাখ ২৪ হাজার ৯৬১ জন দর্শক চলচ্চিত্রটি দেখেন। ২০২১ সালের মার্চ মাসের দ্বিতীয় সপ্তাহ পর্যন্ত সিনেম্যাটিকের গ্রাহকরা চলচ্চিত্রটির লিংকে ৩০ লাখ বার 'হিট' করেছিলেন।

অভ্যর্থনা
---------

*জানোয়ার* সামাজিক যোগাযোগ মাধ্যমে দর্শকদের কাছ থেকে ইতিবাচক অভ্যর্থনা লাভ করে। প্রথম আলোতে সমালোচক *অরণ্য আনোয়ার* চলচ্চিত্রটির নির্মাণ ও চিত্রনাট্যে নিয়ে ইতিবাচক মন্তব্য করেন। *বাংলা মুভি ডেটাবেজে-*এ সমালোচক রহমান মতি জানোয়ার সম্পর্কে লিখেছেন- "(পরিচালক) একটা নির্দিষ্ট শ্রেণির মানুষকে জানোয়ারসুলভ দেখিয়েছেন। দেখতে দেখতে এদের প্রতি প্রচণ্ড ঘৃণা তৈরি হবে।পরিচালক ঘৃণার মাধ্যমে সামাজিক বাস্তবতা ও সচেতনতা তৈরি করতে পেরেছেন।" তিনি সামগ্রিকভাবে চলচ্চিত্রের নির্মাণ, গল্প উপস্থাপন এবং প্রত্যেক অভিনয়শিল্পীদের প্রশংসা সহ সার্বিকভাবে *জানোয়ার*কে ৯/১০ তারকা রেটিং দেন।

### আয়

*জানোয়ারের* প্রযোজনা প্রতিষ্ঠান চলচ্চিত্রটির নির্মাণ ব্যয় প্রকাশ করেনি, তবে রায়হান রাফি'র ভাষ্যমতে চলচ্চিত্রটি নির্মাণব্যয়ের তিনগুণ অর্থ আয় করেছে।

তথ্যসূত্র
---------

1. 1 2 3 4  "সত্য ঘটনা অবলম্বনে রাফীর ওয়েব ফিল্ম"। *চ্যানেল আই অনলাইন*। ২০২০-০৯-০১। ২০২০-১০-২৫ তারিখে মূল থেকে আর্কাইভ করা। সংগ্রহের তারিখ ২০২০-১১-১৮।
2. ↑  "তাসকিনের জানোয়ার"। *বাংলাদেশ প্রতিদিন* (ইংরেজি ভাষায়)। ২০২০-০৯-১১। ২০২০-১১-২৭ তারিখে মূল থেকে আর্কাইভ করা। সংগ্রহের তারিখ ২০২০-১১-১৮।
3. ↑  "'তোতা মিয়া' এখন 'জানোয়ার'"। *প্রথম আলো*। ২০২১-০১-২২। সংগ্রহের তারিখ ২০২১-০৬-১২। [*স্থায়ীভাবে অকার্যকর সংযোগ*]
4. ↑  "আট নির্মাতার আট ছবি"। *প্রথম আলো*। ২০২০-০৯-০৯। ২০২০-১১-২৭ তারিখে মূল থেকে আর্কাইভ করা। সংগ্রহের তারিখ ২০২০-১১-১৮।
5. 1 2 3 4 5 6  সিদ্দিক, হাবিবুল্লাহ (২০২১-০২-০২)। "জানোয়ার: গল্পই যেখানে নায়ক"। *দ্য বিজনেস স্যান্ডার্ড*। ২০২২-০১-০২ তারিখে মূল থেকে আর্কাইভ করা। সংগ্রহের তারিখ ২০২১-০৩-০৪।
6. ↑  "'জানোয়ার' হলো ঘৃণার ছবি!"। *সারাবাংলা.নেট*। ২০২১-০১-১০। সংগ্রহের তারিখ ২০২১-০৩-০৪।
7. ↑  "তাসকিনকে নিয়ে ১৪ দিনে রাফির নতুন ছবি"। *বাংলা ট্রিবিউন*। ২০২০-০৯-০১। ২০২০-১১-২৭ তারিখে মূল থেকে আর্কাইভ করা। সংগ্রহের তারিখ ২০২০-১১-১৮।
8. ↑  "'জানোয়ার'দের থুথু মারার গল্প"। *সারাবাংলা*। ২০২০-১০-০৭। ২০২০-১১-২৭ তারিখে মূল থেকে আর্কাইভ করা। সংগ্রহের তারিখ ২০২০-১১-১৮।
9. ↑  "'জানোয়ার' নিয়ে আসছেন রাফী"। *দেশ রূপান্তর*। ২০২০-০৯-০১। ২০২০-১১-২৭ তারিখে মূল থেকে আর্কাইভ করা। সংগ্রহের তারিখ ২০২০-১১-১৮।
10. ↑  "এক ঝলকে প্রমাণিত 'জানোয়ার' (ভিডিও)"। *রাইজিংবিডি.কম*। ২০২০-১০-০৭। ২০২০-১১-২৭ তারিখে মূল থেকে আর্কাইভ করা। সংগ্রহের তারিখ ২০২০-১১-১৮।
11. ↑  "বছরের শুরুটা হচ্ছে তাসকিনকে দিয়ে"। *বাংলা ট্রিবিউন*। ২০২১-০১-১০। ২০২১-০১-১০ তারিখে মূল থেকে আর্কাইভ করা। সংগ্রহের তারিখ ২০২১-০১-১০।
12. ↑  সরকার, সুধাময় (২০২১-০১-২০)। "যে কারণে প্রশংসায় ভাসছে 'জানোয়ার'!"। *বাংলা ট্রিবিউন*। ২০২১-০২-২৮ তারিখে মূল থেকে আর্কাইভ করা। সংগ্রহের তারিখ ২০২১-০৩-০৪।
13. ↑  সুমন, মাহবুবর রহমান (২০২১-০৩-১৬)। "ওটিটিতে শাকিব খানের চেয়ে অপূর্বদের দর্শক বেশি?"। *এনটিভি অনলাইন*। ২০২১-০৩-১৯ তারিখে মূল থেকে আর্কাইভ করা। সংগ্রহের তারিখ ২০২১-০৩-২০।
14. ↑  "ওয়েব ফিল্ম জানোয়ার দেখে মুগ্ধ দর্শক"। *বাংলাদেশ প্রতিদিন*। ২০২১-০১-১৮। ২০২১-০৩-০১ তারিখে মূল থেকে আর্কাইভ করা। সংগ্রহের তারিখ ২০২১-০৩-০৪।
15. ↑  "'জানোয়ার' দেখে তিন পরামর্শ দিলেন অরণ্য আনোয়ার"। *প্রথম আলো*। ২০২১-০২-০৪। সংগ্রহের তারিখ ২০২১-০৩-০৪। [*স্থায়ীভাবে অকার্যকর সংযোগ*]
16. ↑  মতি, রহমান (২০২১-০১-২৬)। "জানোয়ার জানতে 'জানোয়ার' দেখা"। *বাংলা মুভি ডেটাবেজ ৯/১০ তারকা*। ২০২১-০৩-০১ তারিখে মূল থেকে আর্কাইভ করা। সংগ্রহের তারিখ ২০২১-০৩-০৪।

বহিঃসংযোগ
---------

* ইন্টারনেট মুভি ডেটাবেজে *জানোয়ার*  উইকিউপাত্তে এটি সম্পাদনা করুন (ইংরেজি)

| * দে
* স
রায়হান রাফী পরিচালিত চলচ্চিত্র |
| --- |
| পূর্ণদৈর্ঘ্য চলচ্চিত্র | 
* *পোড়ামন ২* (২০১৮)
* *দহন* (২০১৮)
* *পরাণ* (২০২২)
* *দামাল* (২০২২)

 |
| ওয়েব চলচ্চিত্র | 
* *অক্সিজেন* (২০২০)
* *জানোয়ার* (২০২১)
* *খাঁচার ভেতর অচিন পাখি* (২০২১)
* *টান* (২০২২)
* *৭ নাম্বার ফ্লোর* (২০২২)
* *নিঃশ্বাস* (২০২২)
* *ফ্রাইডে* (২০২৩)

 |
| অন্যান্য | 
* কানন ফিল্মস

 |

প্রবেশদ্বার: বাংলাদেশ চলচ্চিত্র